MUNICIPIUL TIMIŞOARA

DIRECŢIA PATRIMONIU                                                                                       APROBAT

SERVICIUL TEHNIC EDILITATE                                                    Dr.ing. GHEORGHE  CIUHANDU

Nr. Sc 2009-24999/20.10.2009
                                                                      REFERAT,
Privind aprobarea Documentaţiei de Avizare a Lucrărilor de Intervenţii şi realizarea obiectivului de investiţie „Reparaţii capitale-reabilitare si extindere” la Şcoala Generala nr.29, din Timişoara, str. Martir Gogu Opre(fosta Vaslui), nr.2

Imobilul aparţinând Scolii Generale nr.29, din Timişoara, str. Martir Gogu Opre(fosta Vaslui), nr.2 a fost construit probabil  la începutul  secolului al XX-lea, se afla in intravilanul municipiului Timişoara in zona de S-SV, are un singur nivel (P) si se compune din doua corpuri – corpul şcoala si corpul anexa. Acestea prezintă un stadiu avansat de uzura datorat vechimii lor cit si a lipsei lucrărilor de întreţinere si a exploatării necorespunzătoare.

Corpul şcoala este format dintr-un hol, o sala pentru profesori si 3 săli de clasa si nu este deservit de grup sanitar propriu.

 In prezent grupul sanitar funcţionează in corpul anexa situata la cca. 30 m. distanta, in care se doreşte pe viitor amenajarea unei săli de sport cu anexele aferente.

Reabilitarea si consolidarea întregului imobil se va realiza menţinându-se toate elementele arhitectonice existente.

Pe baza concluziilor expertizei tehnice a clădirii analizate s-au propus următoarele intervenţii:

- refacerea finisajelor exterioare păstrându-se imaginea iniţiala a faţadei principale.


- refacerea finisajelor interioare.

- înlocuirea pardoselilor, parchet in sălile de clasa si gresie pe coridoare si holuri. 


- consolidarea elementelor structurale degradate.


- repararea si consolidarea şarpantei.


- consolidarea planşeului pod prin înlocuirea grinzilor de pod degradate si înlocuire alicăriei cu vata minerala.


- înlocuirea tâmplăriei, păstrându-se configuraţia, caracteristicile de forma, dimensiunile si poziţionarea in grosimea pereţilor.


- învelitoarea existenta, din ţigla ceramica va fi înlocuita cu ţigla de acelaşi tip si va fi asigurata cu elemente de ventilare si parazăpada, tabla lisa galvanizata sau cu protecţie multistrat la dolii, racorduri, jgheaburi si burlane, respectându-se detaliile originale.


- se va asigura protecţia fungicida si insecticida a elementelor din lemn precum si ignifugarea acestora. Va fi asigurata protecţia la foc a elementelor din zona coşurilor de fum.


- se va urmări îndeplinirea cerinţelor de rezistenta la transfer termic si asigurarea confortului fonic.

- in corpul anexa se va amenaja o încăpere mare ca sala de sport iar in celelalte încăperi diverse anexe.  


- pentru mărirea confortului si imbunatatirea condiţiilor de şcolarizare se propune realizarea unui grup sanitar nou alipit corpului de şcoala, o centrala termica pe gaz, amenajata intr-o încăpere noua tot alipita de corpul de şcoala.

-  sistematizarea curţii scolii prin realizarea împrejmuirilor, de terenuri de sport, alei si sistematizarea pe verticala a restului de teren.

- in cadrul reabilitării se propune realizarea unei centrale termice pe gaz care sa deservească corpul de şcoala, corpul anexa si grupurile sanitare.

- grupul sanitar nou va fi dotat cu instalaţii sanitare noi, si încălzire de la centrala termica noua.

- circuitele de iluminat si prizele, conductoarele si coloanele electrice sunt necorespunzătoare si vor fi refăcute conform noilor normative in vigoare.

- pentru asigurarea utilitarilor edilitare se vor folosi branşamentele de apa, canal, si racord electric existente in clădire.   

Şcoala Generala nr. 29 va funcţiona pentru educarea copiilor din cartierul Freidorf al oraşului Timişoara, asigurându-le condiţii superioare după efectuarea lucrărilor de reparaţii-reabilitare si extindere.

Având in vedere Documentaţia de Avizare a Lucrărilor de Intervenţii - proiect nr. P15/2009 întocmit de S.C. „Pronirox Construct” S.R.L., finanţarea investiţiei se va face din bugetul local la cap. 65.02.03.02-Invatamint primar-lucrări noi.

Eşalonarea investiţiei: 2010-2011
Durata de realizare a investiţiei: 1 an.
                                                                P r o p u n e m:

            1. Aprobarea Documentaţiei de Avizare a Lucrărilor de Intervenţii şi realizarea obiectivului de investiţie „Reparaţii capitale-reabilitare si extindere” la Şcoala Generala nr.29, din Timişoara, str. Martir Gogu Opre(fosta Vaslui), nr. 2 conform proiectului P15/2009 întocmit de S.C. „Pronirox Construct” S.R.L., cu principalii indicatori tehnico-economici prevăzuţi în anexa la prezentul.
2. Realizarea lucrărilor se va face pe parcursul anilor 2010-2011. 

3. Promovarea unui Proiect de Hotărâre ce se va înainta  Consiliului Local în vederea aprobării Documentaţiei de Avizare a Lucrărilor de Intervenţii si a investiţiei.

Indicatori  Tehnico-economici pentru realizarea investiţiei „Reparaţii capitale-reabilitare si extindere” la Şcoala Generala nr.29, din Timişoara, str. Martir Gogu Opre(fosta Vaslui), nr.2
DEVIZUL  GENERAL
SCOALA GENERALA nr. 29(corp vechi)- str. Martir Gogu Opre(fosta Vaslui), nr.2

5.1       Valoarea totală a investiţiei: 771.239,00 lei
5.2         Eşalonarea investiţiei: 1 an.
5.3       Durata de realizare a investiţiei se va face pe parcursul a 1 an.

